Publication: Magyar Közlöny
Issue: MK-2000-25 (Year: 2000, Number: 25)
Era: 1990-2004
Section: 1998. évi XXVIII. törvény szabályozza. A biológiai eredetű
Paragraph Index: 554

23. A plazmaszármazékok feldolgozásában ezeknek a módszereknek három típusa játszik egyre növekvő szerepet. Ezeket esetenként egymással, máskor más kicsapásos módszerekkel kombinálják: — gélszűrés, főleg a jelentősen eltérő méretű alkotórészek elválasztására vagy sótalanításra; — ioncserés és hidrofób-kölcsönhatású kromatográfia; — affinitás-kromatográfia, amely a matrixon rögzített immunológiai vagy egyéb receptorral való kölcsönhatáson alapul. Ezeknek az eljárásoknak a szelektivitása és termelékenysége elsősorban az anyagok minőségétől és olyan tényezőktől függ, mint az oszlop kapacitása, a termékben levő protein fajtája és koncentrációja, a pufferek ionerőssége és pH-ja, valamint az átfolyási sebesség és a hőmérséklet. Ezért a minőségi előiratokban az összes szükséges adatot az elfogadhatósági határértékekkel együtt meg kell adni, az ellenőrzés adatait pedig az ellenőrzési naplóban kell rögzíteni.

Source: https://magyarkozlony.hu/hivatalos-lapok/2604aae404bce86b6d6c8eed7dd64c180b94f48d/dokumentumok/cddafd377197789d3cfffba6769a9b2264a72ccd/letoltes